צ'ארלס גרין (אתלט)

צ'ארלס "צ'ארלי" אדוארד גרין (באנגלית: Charles Edward "Charlie" Greene;‏ 8 ביוני 1943 – 17 ביוני 2002 ), היה ספורטאי אמריקאי שזכה במדליית זהב אולימפית במרוץ שליחים 4X100 מטר ובמדליית ארד אולימפית בריצת 100 מטר (מקסיקו סיטי 1968). כמו כן השווה שלוש פעמים את שיא העולם בריצת 100 מטר ופעם אחת בריצת 100 יארד. צ'ארלי גרין נולד ב-1943 בפיין בלאף, ארקנסו (ארצות הברית) כצ'ארלס אדוארד גרין. בנעוריו למד ב-O'Dea High School (אנ') שבסיאטל שם החל את הישגיו הראשונים בספורט. בתקופת לימודיו בתיכון ייצג את בית ספרו בתחרויות ארציות שם ניצח, ב-1962 ו-1963, בריצות 100 ו-200 יארד. עם סיום לימודיו בתיכון הצטרף גרין לאוניברסיטת נברסקה–לינקולן והשתתף כסטודנט באולימפיאדת מקסיקו סיטי (1968). ב-1969, לאחר סיום הקריירה הספורטיבית שלו, התגייס גרין לצבא ארצות הברית ושימש כמאמן ספורט באקדמיה הצבאית של ארצות הברית בווסט-פוינט. בהמשך מונה לראש צוות המאמנים של נבחרת צבא ארצות הברית בדרגת מייג'ור. ב-1993, לאחר סיום שירות צבאי של 24 שנה, מונה גרין כדירקטור בוועד של המשחקים הפאראלימפיים. ב-2007 מונה גרין למאמן ספורט בתיכון צפון מזרח לינקולן (אנ'). גרין סבל בערוב ימיו ממחלות שונות ונאלץ לעבור מספר ניתוחים (כולל השתלת כליות) עד פטירתו ב-2022. גרין התחרה במבחני הקבלה של נבחרת ארצות הברית לאולימפיאדת טוקיו אולם הגיע רק שישי בריצת 100 מטר לאחר שמתח שריר. באליפות ארצות הברית, מטעם התאחדות ספורט הקולג'ים הלאומי, זכה גרין במדליית זהב בריצת 100 יארד. באליפות ארצות הברית, מטעם איגוד האתלטים החובבים, זכה גרין במדליית זהב בריצת 100 יארד. באליפות ארצות הברית, מטעם התאחדות ספורט הקולג'ים הלאומי, זכה גרין במדליית זהב בריצת 100 יארד. באליפות ארצות הברית, מטעם התאחדות ספורט הקולג'ים הלאומי, זכה גרין במדליית זהב בריצת 100 יארד בתוצאה של 9.1 שניות תוך שהוא משווה את שיא העולם במרחק זה. באליפות ארצות הברית, מטעם איגוד האתלטים החובבים, זכה גרין במדליית זהב בריצת 100 מטר תוך שהוא משווה פעמיים את שיא העולם במהלך המקצים המוקדמים (תחילה קבע 10.0 שניות ובהמשך 9.9 שניות). באולימפיאדת מקסיקו סיטי זכה גרין, יחד עם נבחרת ארצות הברית, במדליית זהב בריצת שליחים 4X100 מטר בשיא עולמי של 38.24 שניות לפני נבחרת קובה (38.40 שניות) ונבחרת צרפת (38.43 שניות). החברים הנוספים בנבחרת ארצות הברית במירוץ זה היו מל פנדר (אנ'), רוני ריי סמית' (אנ') וג'ים היינס. באותה אולימפיאדה זכה גרין במדליית ארד בריצת 100 מטר בתוצאה של 10.07 שניות אחרי ג'ים היינס מארצות הברית (9.95 שניות) ולנוקס מילר מג'מייקה (10.04 שניות). גרין שהציג ביצועים מצוינים במקצים המוקדמים ואף השוה את השיא העולמי ברבע הגמר אך סבל במירוץ הגמר מכאבי שרירים שפגמו ביכולותיו. ב-1971 ביקר גרין בישראל והיה אורח של כינוס הפועל התשיעי. ב-2015 התקבל להיכל התהילה של ארקנסו. ב-1969 נישא גרין ללינדה אותה פגש ב-1968 כשסיקרה את המשחקים האולימפיים במקסיקו סיטי במסגרת תפקידה ככתבת של עיתון מפילדלפיה. לזוג נולדו 2 בנות. מדיה וקבצים בנושא צ'ארלס גרין בוויקישיתוף צ'ארלס גרין, באתר הוועד האולימפי הבין-לאומי צ'ארלס גרין, באתר olympedia.org צ'ארלס גרין, באתר התאחדות האתלטיקה הבין-לאומית צ'ארלס גרין, באתר sports-reference.com (אורכב) צ'ארלס גרין, באתר usatf.org (אורכב) צ'ארלס גרין, באתר tabitha.org (אורכב) צ'ארלס גרין, באתר huskers.com (אורכב) גמר ריצת 100 מטר באולימפיאדת מקסיקו, סרטון באתר יוטיוב הספד על מותו של צ'ארלי גרין, באתר www.si.com הספד על פטירתו של צ'ארלס גרין, באתר usatf.org ראיון עם צ'ארלי גרין לפני ניתוח השתלת הכליות, סרטון באתר יוטיוב, 2010 צ'ארלי גרין משיג את השיא העולמי באליפות ארצות הברית ב-1968, באתר trackandfieldnews.com (אורכב)